nyuuzyou/wikis huggingface dataset:
mun

mun li ijo pi sewi pimeja. mun ante mute li lon.
tenpo suli pini la, kulupu jan li ken lukin e mun mute. tan ni la, jan mute li kama sona e mun e tawa mun. sona ni li suli tawa jan tan ni: jan pi sona mun li ken sona e tenpo pi sike suno e tenpo telo e tenpo pi telo ala. tenpo pini la jan mute li kama sona e tenpo kama kepeken mun.
==mun seli==
mun seli li pana e seli e wawa suno. insa pi mun seli la seli wawa li kama. wan ijo Atomo li ante mute, li pana e wawa mute tawa ale.
suno mi li mun seli. ona li pana e seli e suno tawa ma mi.
mun seli li ken suli li ken lili. taso, mun pi seli ala la, mun seli ale li suli. 
== mun suli pi seli ala==
mun ni li pana ala e wawa seli. nasin tawa ona la ona li ken tawa sike lon mun seli li ken tawa sike lon mun ante li ken tawa sike ala.
mun li tawa sike lon mun ante la mun nanpa wan li kama mun pi mun nanpa tu. suno mi li jo e mun suli mute e mun lili pi mute suli:
#mun Mekuliju
#mun Wenu
#ma mi
#mun Masi
#mun Jupite
#mun Satunu
#mun Ulanu
#mun Netunu
mun li ken jo e mun lili ona. ma mi li jo e mun wan. mun ni li mun Luna. mun Masi li jo e mun tu.
==mun ilo==
sin la jan li pana e ilo tawa sewi lon tenpo pini. ilo ni li tawa sike lon ma mi anu mun ante. mun ilo ni li ilo mun.
mun ilo li pana e sona mute tawa jan, sona ni li sona ma li sona mun li sona pi ilo toki li sona ante. ante la, mun ilo li pana e sona utala li pana e sona toki tan jan wan tawa jan ante mute.
kulupu:mun
kulupu:lipu ni li lon lipu Panton kin la o lukin
mun Elopa

li mun li sike e mun Jupite. suli pi mun pi mun Jupite la, ona li nanpa tu tu. selo ona li kiwen telo lete. ona li jo e kon lili. insa ona li pana e seli. tan seli ni la, telo suli li lon insa pi mun Elopa. jan sona li pilin e ni: ken la, ijo pi moli ala li lon telo suli ni. jan sona mute li pilin e ni: jan Elopa li suli.
tenpo sike nanpa 1610 la, jan Kalilejo Kalile li kama sona e mun Elopa. nimi pi mun Elopa li sama jan pi nasin sewi Elena.
=== ilo pi mun Elopa ===
tenpo sike nanpa 1973 la, nanpa luka luka li ilo mun nanpa wan pi mun Elopa, li sitelen e mun ni. taso, sitelen ni li lili, li pana ala e sona mute.
tenpo sike nanpa 1995 la, li kama sike e mun Jupite. ilo ni li sitelen mute e mun Elopa, li pana e sona mute tawa jan sona.
kulupu:mun
kulupu:mun Jupite
mun Enkelatu

li mun li sike e mun Satunu. suli pi mun pi mun Satunu la, ona li nanpa 6. selo ona li kiwen telo lete. tan kiwen telo lete ni la, ona li walo lukin. selo la, nena pi pana telo li lon. telo ni li kama tan telo suli lon insa mun. telo li ken lon insa tan ni: insa mun li tawa mute li pali e seli. tan telo ni la, jan sona li pilin e ni: ken la, ijo lili pi ken moli li lon telo ni. 
suli pi mun ni li sama linja Metu 500 000. tenpo sike 1789 la, jan Wilijan Ese li kama sona e mun Enkelatu. nimi pi mun Enkelatu li sama jan tan nasin sewi Elena. 
=== ilo pi mun Enkelatu ===
tenpo sike 1980 en tenpo sike 1981 la, tu li ilo nanpa wan pi mun Enkelatu. ona li tawa weka la, ona li sitelen e mun ni. taso, sitelen li lili mute la, sona mute li kama ala. 
tenpo sike 2004 la, li kama sike e mun Satunu. ilo ni li lukin e mun Enkelatu mute. mute la, ilo Kasini li tawa poka e mun ni. ilo Kasini li sitelen e mun Enkelatu, li kama sona e telo pi nena pana telo, e telo lon insa pi mun ni.
kulupu:mun Satunu
kulupu:mun
mun Ijo

li mun li sike e mun Jupite. suli pi mun pi mun Jupite la, ona li nanpa tu wan. mun Luna la, mun Ijo li suli sama. selo ona li kule, li jo e nena seli mute e ma pi ko seli.
tenpo sike nanpa 1610 la, jan Kalilejo Kalile li kama sona e mun Ijo. nimi pi mun Ijo li sama jan pi nasin sewi Elena
=== ilo pi mun Ijo ===
tenpo sike nanpa 1973 la, nanpa luka luka li ilo mun nanpa wan pi mun Ijo, li sitelen e mun ni.
kulupu:mun
kulupu:mun Jupite
mun Jupite

suno mi la, li mun nanpa luka. kulupu suno la, ona li suli mute. ona li kon taso li jo ala e ma kiwen. 
kon ona li lete. taso, insa ona li seli mute. ma la, mun Jupite li suno lukin. taso, mun Jupite li pali ala e suno sin. sike loje suli li lon selo ona. suli pi sike ni li sama ma tu wan. nimi pi mun Jupite li sama e jan sewi lawa pi nasin sewi Loma.
mun lili mute li sike e mun Jupite. mun mute li lili mute. taso, mun tu tu li suli. nimi ona li mun Elopa, li mun Kanimi, li mun Kaliso, li mun Ijo.
kulupu:mun
kulupu:mun Jupite
mun Kaliso

li mun li sike e mun Jupite. suli pi mun pi mun Jupite la, ona li nanpa tu. ona li lete, li jo e kon ala. selo pi mun Kaliso li pimeja, li jo e sike walo mute. 
tenpo sike nanpa 1610 la, jan Kalilejo Kalile li kama sona e mun Kanimi. nimi pi mun Kanimi li sama jan pi nasin sewi Elena.
===ilo pi mun Kanimi===
tenpo sike nanpa 1973 la, nanpa luka luka li ilo mun nanpa wan pi mun Kanimi, li sitelen e mun ni.
mun Kanimi

li mun li sike e mun Jupite. suli pi mun pi mun Jupite la, ona li nanpa wan. mun Masi en mun Mekuli la, mun Kanimi li suli. ona li lete, li jo ala e kon.
tenpo sike nanpa 1610 la, jan Kalilejo Kalile li kama sona e mun Kanimi. nimi pi mun Kanimi li sama jan pi nasin sewi Elena.
=== ilo pi mun Kanimi ===
tenpo sike nanpa 1973 la, nanpa luka luka li ilo mun nanpa wan pi mun Kanimi, li sitelen e mun ni.
kulupu:mun
kulupu:mun Jupite
mun Masi

suno mi la, li mun nanpa tu tu lon weka suno Sola. ona li lili nanpa tu. mun Masi la mun Mekuliju taso li lili. ma Tela la, ona li lili. ma pi mun Masi li jo e kiwen mute. ona li lete li jo e kon lili. ona li loje lukin la, nimi ante ona li "mun loje". telo li lon ala ma Masu. taso, kiwen telo lete li lon. ona li jo e nena ma suli. nena ma Olinpu Mon li nena ma nanpa wan lon ma Masu lon kulupu mun suno. nimi pi mun Masi li sama e jan sewi tan nasin sewi Loma. jan sewi ni li jan sewi utala.
jan li tawa mun Masi ala. taso, ilo mun mute li tawa mun Masi. ma Mewika en ma Elopa en ma Losi en ma Nijon en ma Imalasi en ma Sonko li tawa e ilo tawa mun Masi. ilo li awen lon selo. ilo ante li ken tawa lon selo. li ken tawa lon kon. ilo ante li tawa sike e mun Masi li pali e sitelen pi selo ona.
mun lili tu li sike e mun Masi. nimi ona li mun Popo li mun Temo. ona li kiwen li sike lukin ala.
kulupu:mun
mun Mekuli

suno mi la, mun Mekuliju (toki Lasina: Mercurius) li mun nanpa wan. mun ante la, ona li lili. tenpo suno la, selo ona li seli mute mute. tenpo pimeja la, selo ona li lete mute mute. sama mun Wenu la, ona li jo ala e mun.
kulupu:mun
mun Netunu

suno mi la, mun Netunu (toki Lasina: Neptūnus, toki Inli: Neptune) li mun nanpa luka tu wan lon kulupu suno. ona li kon li ko lete. selo pi mun Netunu li laso telo. mun lili mute li sike e mun Netunu. mun ni la, mun Siwitan li suli mute. mun Netunu li jo e sike. taso, sike ni li lili li pimeja. nimi pi mun Netunu li sama jan sewi pi nasin sewi Loma. jan sewi ni li lawa e telo.
tenpo sike nanpa 1846 la, jan Upen Le Welije li kama sona e mun Netunu kepeken sona nanpa. jan Jowan Kale li kama lukin e mun Netunu lon tenpo sike sama.
=== ilo pi mun Netunu ===
tenpo sike nanpa 1989 la, ilo mun Pojate nanpa tu li kama tawa mun Netunu. ona li ilo mun taso pi mun Netunu, li sitelen e mun Netunu e mun Siwitan. 
kulupu:mun
mun Pantola

li mun lili li sike e mun Satunu. ona li lawa e sike pi mun Satunu. ona li jo e lupa mute li jo ala e kon. nimi pi mun Pantola li sama jan meli nanpa wan pi nasin sewi Elena. nimi Pantola li jo e kon pi "ijo pana ale."
kulupu:mun
kulupu:mun Satunu
mun Popo

li mun lili li tawa sike lon mun Masi. 
suli pi mun ni li lili li sama linja Metu 27000. taso, mun Temo la, ona li suli. ona li jo e lupa mute li jo ala e kon. nimi pi mun Popo li sama jan sewi tan nasin sewi Elena. jan sewi ni li jan pi pilin monsuta.
=== ilo pi mun Popo ===
ma Sesesele li pana e ilo mun tu tawa mun Popo. ilo ni li kulupu pi . ona tu li pakala. ilo Popo nanpa wan li pakala tan ni: ona li tawa Masi la ona li ken ala toki tawa ma Sesesele. ilo Popo nanpa tu li kama tawa mun Popo. ona li sitelen mute e mun ni. ona li wile pana e ilo tu tawa selo. taso, ni la, ona li ken ala toki tawa ma Sesesele.
kulupu:mun Masi
mun Puto

li mun lili. nanpa mun li ni: 134340. tenpo pini la, ona li mun suli nanpa luka tu tu. taso, tenpo sike 2006 la, kulupu Ijaju li toki e ni: "mun suli li sike e suno. ona li kepeken e wawa pi kama insa la, ona li kama ijo sike. nasin sike ona li jo ala e kiwen lili." mun Puto li sike e suno. ona li kepeken e wawa pi kama insa la, ona li kama ijo sike. taso nasin sike ona li jo e kiwen lili. ni li kama ni: tenpo ni la, mun Puto li mun suli ala.
== selo mun ==
selo ona li jo e kiwen Nitoken lete e kiwen Metane e kiwen Kapon Osiken. sina ken alasa e kon Nitoken e kon Kapon Osiken lon ni: ma pi mun Kalon weka. sina ken alasa e kon Metane lon ni: ma pi anpa mun Kalon. mun li jo e nena suli. nena suli li kiwen pi telo lete. selo mun li jo e ante mute. suno mute en kule mute li lon selo mun. selo mun li ante suno la, ona li sama mun lapetu lon mun Satunu. kule li sama pimeja li sama loje li sama walo. kipisi mute li kama lipu e ni: ma Tampo li lukin sama e sitelen pilin (ma suli walo li poka ala e mun Kalon ala), ma Peleton li lukin sama e sitelen pi kala suli (ma suli pimeja li lon anpa), ma pi luka kiwen (linja supa li linja kipisi sinpin pimeja lon poka tawa). 
== sijelo mun ==
mun li jo e selo. 
kulupu:mun
mun Satunu

suno mi la, mun Satunu (toki Lasina: Sāturnus, toki Inli: Saturn) li mun nanpa luka wan. ona li kon taso li jo ala e ma kiwen. mun Satunu li jo e sike suli. sike ni li kiwen mute pi telo lete. jan li pilin e ni: sike li lon tan ni: mun lili li pakala e mun lili ante. mun lili mute li sike e mun Satunu. mun pi mute lili li lawa e sike pi mun Satunu. ona li pana e awen tawa sike. mun ni li mun Pan, li mun Tapi, li mun Ata, li mun Pomesiju, li mun Pantola. mun pi suli mute pi mun Satunu li mun Sitan. sona la, mun Sitan taso li mun lili li jo e kon. taso, ona li jo e ma kiwen kin. nimi pi mun Satunu li sama e jan sewi pi nasin sewi Loma. jan sewi ni li lawa e kasi e mani e tenpo.
=== ilo pi mun Satunu ===
ilo mun mute li tawa mun Satunu. 
tenpo sike 1979 la, ilo Pajone 11 li kama tawa mun Satunu. ona li lukin e mun lili e sike e mun Satunu. ona li kama sona e seli pi mun Sitan.
tenpo sike poka la, ilo Pojate tu li kama. ilo Pojate nanpa wan li lukin e selo pi mun lili. ona li kama poka e mun Sitan li kama sona e ijo mute pi kon ona. ilo Pojate nanpa tu li lukin sin e mun Satunu. ona li kama sona e ante sike e ante kon. ilo Pojate nanpa wan en ilo Pojate nanpa tu li alasa e mun lili mute e lupa insa sike.
tenpo sike 2004 la, ilo Kasini Ojuken li kama sike e mun Satunu. ilo Ojuken li tawa selo pi mun Sitan. ona li alasa e telo suli lon selo. ilo Kasini li lukin awen e mun Sitan e mun lili ante. ona li alasa e ni: nena pi mun Enkelatu li pana e telo. ilo Kasini li lukin e wawa sewi lon kon pi mun Satunu. wawa sewi ni li wawa sama wawa sewi 1000 lon ma.
kulupu:mun
kulupu:mun Satunu
mun Temo

li mun lili li tawa sike lon mun Masi. mun ni li lili sama suli Mete 15000. ona li jo e lupa mute li jo ala e kon. nimi pi mun Temo li sama jan sewi Temo pi nasin sewi Elena. jan sewi ni li sewi pi pilin monsuta mute.
kulupu:mun Masi
mun Ulanu

li mun nanpa luka tu lon kulupu suno. suli la, ona li nanpa tu tu.
tenpo sike nanpa 1781 la, jan Wilijan Kese li lukin e ona. jan Wil li nimi e ona tan jan sewi Ulanu.
ona li jo e mun lili 27.
==ilo pi mun Ulanu==
tenpo sike nanpa 1986 la, ilo mun Ojate nanpa tu pi kulupu NASA li kama tawa mun Ulanu.
kulupu:mun
mun Wenu

suno mi la, li mun nanpa tu. suli pi mun Wenu li sama e suli pi ma sike Tela. mun Wenu li jo e kon mute. tan ni la ona li seli mute. kon li len e selo, li awen e seli. mun ante la selo ona li seli mute. ona li jo e kon mute la sina ken ala lukin e selo. kon ona li jaki. selo ona li supa mute. taso, nena pi pana telo suno li lon selo ale. jan sona li pilin e ni: tenpo pini mute la mun Wenu li sama e ma sike Tela. tu li jo e kon, li suli sama, li seli sama. tan ni la jan li toki e ni: mun Wenu li jan sama pi ma sike Tela. mun Wenu li jo ala e mun lili. nimi pi mun Wenu li sama e jan sewi tan nasin sewi Loma. jan sewi ni li lawa e olin, e unpa, e mama.
=== ilo pi mun Wenu ===
ma Sesesele li pana e ilo mun mute tawa mun Wenu. ilo ni li kulupu pi , li kama sona e ijo mute pi mun Wenu. ilo Winela 3 li kama lon selo pi mun Wenu. taso, ona li pakala tan ni: ona li jo ala e wawa li ken ala toki tawa ma Sesesele. ilo Winela 4 li kama insa kon la kon li pakala e ona. taso, ona li ken pilin e kon kepeken ilo ona. ilo Winela 7 li kama lon selo kepeken tenpo lili. ona li kama sona e seli selo e ni: telo li lon ala. ilo Winela 9 li kama lon selo li sitelen e selo. 
ma Mewika li pana kin e ilo. ilo ni li tan kulupu pi . ilo Mawine 2 li pilin e wawa kon kiwen e kon e suli pi mun Wenu. ilo Mawine 5 li pilin e wawa kon pi lukin ala. ona li pilin kin e kon e wawa kon kiwen.
kulupu:mun
mun poka

mun Luna li mun, li tawa lon sike poka e ma mi. ma mi la, ona li lili. taso, mun pi mun ante la, ona li suli. tenpo pimeja la, jan li ken lukin e mun Luna tan ma mi. mun Luna la kon en kasi en soweli li lon ala.
wawa pi kama tawa suli pi mun ni li lili. taso li ante e tawa pi telo suli lon ma mi.
== suli mun tawa jan ==
mun Luna li suli tawa nasin jan.
pini la, jan li nanpa e tenpo kepeken selo mun. jan ni li kepeken e tenpo mun.
== kama tawa mun ==
tenpo sike nanpa 1969 la, jan Nijo Anson li kama e supa mun Luna. ona li jan nanpa wan lon.
tenpo pini la, jan 12 li tawa mun Luna kepeken tomo tawa mun. ma Mewika la jan ni ale li tan.
tenpo ni la kulupu mun Atemi li kulupu pi tawa e mun Luna.
==sona==
sitelen 	☾ anu ☽
suli weka	362600 km
lili weka	405400 km
kulupu:mun
mun seli

mun seli anu mun suno li mun sike pi seli nasa. wawa ona pi kama tawa suli li awen e ona. mun seli li pana e seli e wawa e suno. seli wawa li kama lon insa pi mun seli.
suno mi li mun seli. tan ma mi la, jan ken lukin e mun seli mute lon sewi pimeja. taso, jan ken ala lukin e mun seli mute mute tan ni: ona li lon weka suli tawa mi.
kulupu:mun
mun suli

kulupu suno la, mun suli li lon. tenpo pini la, mun suli li kama tan kiwen lili. kiwen lili ni li kama wan lon tenpo mute pini. kiwen lili ni li kama kiwen suli li kama mun lili li kama mun suli. kipisi pi mun suli la, ona li mun seli li mun suli kiwen li mun suli kon. ma mi li mun suli.
jan pi toki pini la nimi pi mun suli li "mun tawa". jan pi toki pini li lukin e mun ale la mun li awen lon wan sewi, taso lukin la mun suli li tawa lon sewi.
=== mun suli pi kulupu suno mi ===
mun Mekuli
mun Wenu
ma mi
mun Masi
mun Jupite
mun Satunu
mun Ulanu
mun Netunu
=== mun Puto en mun lili ===
tenpo pini la, li mun suli tawa . taso tenpo ni la, ona li mun lili. mun lili ante li lon. ni li mun Makemake li mun Amuwa li mun Siwi li mun Ewi.
mun tawa

li mun pi sike e mun suno. mun tawa li suli. tan suli la, ona li kama sike. taso, ona li lili tawa ijo pi wan e wan ijo Atomo kepeken seli. kulupu UAI li toki e ni: mun tawa li wile weka e mun lili tan nasin ona. taso, jan sona ante li pilin ante. suno mi li jo e mun tawa pi nanpa luka tu wan. ma mi li mun tawa.
kulupu:mun
musi "kasi en jan moli li utala"

li musi tan kulupu PopCap(tenpo ni la kulupu ni li tan kulupu EA). ona li kama lon tenpo sike nanpa 2009.
==seme li lon?==
jan li jo e ma poka pi tomo ona. ma pi jan moli li lon poka tomo. jan moli li wile e ko insa lawa. taso, jan li wile ala e ni la ona li pali e kasi wawa kepeken suno. suno li ken anpa tan sewi, li ken ni: kasi suno en soko suno li pana e ona. kasi ante li ken utala e jan moli. jan moli li ante kin. ma tenpo pi musi ni li ken ante ni: tenpo suno, en tenpo pimeja, en ma monsi tomo pi telo, en tenpo pimeja pi kon walo en lawa tomo soko li lape lon tenpo suno. taso tenpo suno la, soko li ken pini e lape tan kili kapesi lili. 
== musi lili ==
kin la sina ken musi kepeken musi lili ni:
*sona kasi moli
*musi sike pi kili kiwen
*ilo musi mani
*telo en kasi li anpa
*Beghouled
*jan moli pi kule ala
*kili pi suno lili
*poki telo poka jan moli
*Beghouled Twist
*kasi suli en jan moli lili
*utala pi lupa sona
*kasi li lon linja
*musi lete
*jan moli li tawa wawa
*o utala e jan moli kepeken ilo luka
*Last Stand
*sona kasi moli nanpa tu
*musi sike nanpa tu pi kili kiwen
*Pogo party
*utala pi jan moli lawa
* o pakala open e poki
* musi pi pini ala
* "mi jan moli"(o moku e kasi en insa lawa ale kepeken jan moli)
== kasi ==
* kasi li utala kepeken sike lili
* kasi suno
* kili loje tu pi wawa utala
* kili kiwen
* kili insa ma pi wawa utala
* kasi pi uta suli
* kasi li utala kepeken sike lete
* kasi li utala kepeken sike lili tu
* soko lili utala
* soko suno
* soko suli utala
* kasi pi moku kiwen moli
* soko li kama anpa ma
* soko li tawa jasima pi jan moli
* soko lete
* soko wawa suli
* kasi supa telo
* kili suli pi anpa pi jan moli
* kili palisa loje seli
* kasi pi utala tawa nasin tu wan
* kasi telo linja
* kasi ma pi nena mute
* kiwen kasi pi seli lawa
* kili kiwen suli
* soko telo
* kasi pi ilo suno
* kasi pi utala sinpin en monsi
* kili pi nena luka(kili pi suno lili)
* kasi palisa sewi
* soko pi lanpan kiwen
* kili kiwen poki
* kasi lawa pi nena tu wan
* kasi pi tawa sewi sike
* poki kasi
* pan palisa jelo pi tawa sewi ijo
* kasi mani
* kili namako pi kon jaki
* kili kapesi lili
* kili suli pi tawa sewi kili
== jan moli ==
==musi ni li pona ala pona?==
musi ni li pona mute! kulupu sona mute li toki e ni: "musi pi kasi en jan moli li pona mute!"
kulupu:musi ilo
kulupu:lipu ni li tan lipu Panton la o lukin
musi Antateje

li musi ilo tan . ona li kama lon sike nanpa 2015.
== nasin musi ==
jan li lawa e jan lili . ona li kama anpa tan li kama lon ma anpa. "monsuta" li lon ma anpa li jan soweli li jan akesi li ijo ante mute. monsuta li ken ala weka tan ni: jan pi ma sewi li pali e selo wawa lon lupa.
monsuta li utala e jan la jan li ken moli e ona sama musi ante. taso musi ni la jan li ken moli ala li ken anpa e ona kepeken nasin pi utala ala.
kulupu:musi ilo
musi Entasenpa

li musi pi ilo nanpa. jan li kama ken musi ni lon tenpo sike nanpa 2013.lipu ilo pi musi Entasenpa. ona li awen lon ilo Internet Archive pi awen sona.
 li pali e ona. nimi musi la, ona li . li pali e kalama musi.
jan li ken musi ni kepeken ilo Winto, kepeken ilo Makinto, kepeken ilo Linu. open la, ilo Winto taso li ken; tenpo sike nanpa 2014 la, musi li kama ken lon ilo ante tu. jan li ken kama jo esun e musi ni kepeken lipu Steam.
== nasin musi ==
musi ni la, jan li lukin e ijo sama ni: oko ona li sama oko pi jan pi lon musi.tenpo sike nanpa 2011 la, jan Sipen Tosilo la, kulupu Kotaku la, lipu "8 1/2 Minutes of Antichamber My Favorite Game of PAX 2011. It's 'First-Person Escher". ona li awen lon ilo Internet Archive pi awen sona.
musi Entasenpa li jo e nasin ma nasa. tenpo sama la, tomo tu li ken lon ma sama, tomo wan li ken lon ma tu. jan pali li wile e ni: jan li pilin nasa tan sona ala, li kama sona suli, li kama pilin wawa. jan li kama wile lon tomo tu, lon ma tu, li kepeken ken ni.
open musi la, jan li lon . tomo ni li jo e sinpin tu tu. sinpin wan la, ona li ken lukin e sitelen ma pi tomo ale ni: ona li lon ona lon tenpo pini. jan li lon tomo open la, ona li ken tawa tomo ante ale kepeken sitelen ma. ale la, jan li luka e nena ilo Esc la ona li tawa tomo open. sinpin wan ante la, ona li ken ante e nasin musi, e nasin pi ilo lukin, li ken lukin e nanpa tenpo. nanpa tenpo li toki e ni: sina ken musi ni lon tenpo Sekun 5400 taso. sinpin wan ante la, jan li ken lukin e sitelen lili pi nasin luka, e toki sona nasa. jan li ken lukin e sitelen sin lon tomo ante la, sitelen li kama lon tomo open. sinpin ante la, jan li ken lukin e tomo ante. tomo ante ni la, lupa li lon sinpin. sitelen li lon poka lupa li toki e ni: lupa ni la musi li pini.
leko kule li lon tomo mute. jan li kama jo e ilo ni: ona li ken poki e leko, li ken pana e ona. kepeken ilo la, jan li ken tawa e leko li ken tawa tomo ante kepeken ona. ilo tu tu li lon; ona li jo e kule ante e ken ante. jan li kama jo e ilo sin la, ale la ilo sin li jo e ken pi ilo majuna, e ken ante. sinpin nasa ni li lon: ona li weka e leko ale tan ilo.
== lipu ilo ==
* lipu ilo pi musi Entasenpa;
* musi Entasenpa lon lipu Steam.
== tan sona ==
musi Jali Kulese

li musi sijelo tan ma Tuki. ona li musi utala. jan pi musi utala ni li pana e telo ko tawa selo ona li utala musi e jan pi musi utala ante. "jan pi musi utala" li jo e nimi ni: "pehlivan" lon toki Tuki. "pehlivan" lon toki pona li "jan utala pona."
kulupu:musi sijelo
kulupu:ma Tuki
musi Kimi Ga Shine

musi Kimi Ga Shine -Tasuketsu Death Game- (toki Nijon: キミガシネ -多数決デスゲーム-, toki Lasina kepeken nasin Hepburn: Kimi ga Shine -Tasūketsu Death Game-) li "musi pi pilin monsuta". ni li pali tan jan Nankidai
musi Kiwen Lipu Kipisi

musi Kiwen Lipu Kipisi li musi pi jan tu. ona li kepeken ken taso; jan li ken ala musi pona e ona. nimi ante pi musi ni li , li .
==nasin musi==
jan musi li toki e wan pi nimi musi lon tenpo sama. tenpo pi wan nanpa tu wan la, ona li pana e sijelo lon tenpo sama kepeken luka ona. sijelo ni li ken:
* kiwen - palisa luka ale li lon insa luka
* lipu - palisa ale li lon ala insa luka, li lon poka pi ona sama
* (ilo) kipisi - palisa pi suli poka li nanpa wan la, palisa nanpa tu en palisa nanpa tu wan taso li lon ala insa luka
sijelo li sama la, jan ala li sewi; jan tu o musi sin. sijelo li ante la, ona li utala kepeken nasin ni:
* lipu li len e kiwen (li sewi tawa kiwen)
* ilo kipisi li kipisi e lipu
* kiwen li pakala e ilo kipisi
jan pi sijelo sewi li sewi, anu li kama jo e nanpa pona.
sijelo ale li sewi tawa sijelo wan, li anpa tawa sijelo ante. ni la, sijelo ala li pona nanpa wan.
==sona namako==
* nasin utala ni li lon musi ante kin. musi Pokemon la, wawa seli li pakala pona e soweli kasi, taso wawa kasi li pakala pona e soweli telo, taso wawa telo li pakala pona e soweli seli.
kulupu:musi
musi League of Legends

anu anu li musi ilo suli. tenpo sike 2009 la kulupu Riot Games li pali e musi ni. jan li ken musi kepeken ala mani.
lon musi ni la kulupu pi jan luka li utala e kulupu ante. ona li wile pakala e tomo ante. jan musi ale li lawa e jan wawa. jan wawa li mute li jo e wawa ante.
kulupu:musi ilo
musi Lupa Ale

musi Lupa Ale li musi pi ilo sona suli, ilo mama ona li ilo Konto Tuli (toki Inli: Construct 3).
musi Lupa Ale li musi pi ilo sona suli, ilo mama ona li ilo Konto Tuli (toki Inli: Construct 3).
ona li open lon suno sike 2024 taso jan Popisimon li open pali e ona lon suno sike 2023
musi ni li lon poki musi pi musi tawa, tenpo lili la sina wile tawa pini tawa pini pona
musi Manka

li musi ilo tan kulupu Mosen pi ma Sensa. en li pali e ona kepeken toki ilo Sawa. musi ilo ale la musi Manka li musi pi esun nanpa wan. jan mute li musi e ona lon tenpo mun ale.
==nasin musi==
musi la jan li tawa lon ma pi pini ala. ona li ken alasa e ijo li ken pali e ilo li ken pali e tomo. soweli en kala en pipi li lon tenpo suno. tenpo pimeja la monsuta mute li kama. jan li ken utala e ona li ken kama jo e ijo tan ona. sama la jan li ken musi lon poka pi jan ante.
=== nasin pi jan ma ===
nasin pi jan ma la, jan musi li ken utala e monsuta mute. ona li wile moku. sijelo ike la ona li moli. jan musi li ken pali e mute. taso pini musi la jan li wile moli e akesi kon pimeja suli pi ma End.
=== nasin pi jan sewi ===
nasin pi jan sewi la, jan musi li jo e ijo ale. ona li ken pakala e leko ale li ken tawa sama waso li ken ala moli. ona li ken pali li ken alasa tan ni.
=== nasin pi jan pi lon wan taso ===
nasin ni li sama nasin pi jan ma. taso, sina jo e lon wan taso. sina ken ala jo e lon kin. sina moli la sina ken lukin taso e ma sina. suli ike musi li awen ike mute.
Kulupu:musi ilo